Ti'amo is in die hartjie van die Tuinroete op die rand van die strand in Wildernis geleë. Die eenheid is ideaal vir 'n paartjie wat op soek is na 'n romantiese wegbreek.
Hierdie ateljee-eenheid is geleë op die grondvloer en spog met ongelooflike uitsigte van die see. Die woonstel het 'n oopplan-uitleg met 'n slaapplek, kombuis asook en suite-badkamer. Daar is 'n koninggrootte-bed en in die badkamer is 'n bad, stort, toilet en wasbak. Die kombuis beskik oor 'n mikrogolfoond, broodrooster, ketel, yskassie, braaipan, tweeplaatstoof, koffiemasjien, eetgerei en breekware.
Verder is daar lugversorging in die woonstel, 'n plasma-TV met sekere DStv-kanale, asook 'n gemeenskaplike swembad en braaigeriewe.
'n Bespreking by Ti'amo sluit in:
Gaste wat na Ti'amo gekyk het, het ook belangstelling getoon in die volgende lekke plekke:
Vanaf R3 100 per nag (plek&nbspvir 2)
33 George-weg, Wildernis, 6556, Wes-Kaap SJOKOLADE VIR ONTBYT LAAT JOU GEWIG VERLOOR | for sale - Vaal Triangle
Home » SJOKOLADE VIR ONTBYT LAAT JOU GEWIG VERLOOR
SJOKOLADE VIR ONTBYT LAAT JOU GEWIG VERLOOR
Published by fcoetsee On Mar 1
Elke vrou se droom word waar
Sjokolade vir ontbyt laat jou glo gewig verloor en hou boonop ‘n toename in gewig onder beheer.
So is onlangs bevind tydens ‘n 32 week-lange studie, geloods deur professor Daniela Jakubowicz by die Tel Aviv Universiteit. Die navorsing toon dat ‘n soethappie tydens ontbyt die liggaam beter toerus om energie te genereer en voorkom die neiging om lus te word vir soetgoed deur die dag.
Gedurende die studie het deelnemers soetgoed soos onder meer soetkoekies, sjokolade en koek by hul ontbyt ingesluit en in teenstelling met ‘n teen-groep, ‘n gemiddeld van 20 kg meer verloor en die gewig langer afgehou. Die studie waaraan 193 kliniese-vetsugtige lyers deelgeneem het, is in twee groepe verdeel. Een groep het ‘n 300 kalorie dieet en die tweede groep ‘n 600 kalorie ontbyt, (ingesluit ‘n soet gereg) gevolg. Aan die einde van die studie is bevind dat die gemiddelde gewig wat deur deelnemers verloor is 25 kg was. Die verrassing was egter dat die lae kalorie-groep weer ‘n gemiddeld van 20kg opgetel het terwyl die hoë kaloriegroep ‘n verdere 12kg verloor het.
Die soetgoed hou die ghrelin-hormoon, wat ‘n honger gevoel veroorsaak, in toom en kan meer effektief met ontbyt beheer word. Die bogenoemde studie sal nou uitgebrei word om vas te stel of die kombinasie van voedselsoorte ook ‘n impak gehad het en of die bevinding bloot op ‘n kalorie-telling kan berus,” sê Jakubowicz.
“Die liggaam se metabolisme is op sy hoogste in die oggend en is beter toegerus om kalorieë teen te werk. Die algehele uitskakeling van soetgoed kan ‘n langtermyn negatiewe psigologiese-afhanklikheid veroorsaak. Eters voel minder bevredig en daarom is dit makliker om van die dieet af te wyk. Die grootste uitdaging is om gewig oor ‘n lang termyn te beheer. Maak dus ontbytporsies groter en beperk die hongerpyne deur die dag, volg ‘n realistiese eetplan, dit is beter om jou lus vir soetgoed te beheer as om dit algeheel uit te skakel,” is haar advies.